Komsomolskaja Pravda

Komsomolskaja Pravda (; laŭvorte "komsomola vero") estas ĉiutaga rusia gazeto, fondita la 13-an de marto 1925. Ĝia ĉefoficejo estas en Moskvo, sed ĝi aperas kaj cirkulas tra la tuto de Orienta Eŭropo kaj Okcidenta Azio.

 Soveta epoko 
Dum la epoko de Sovetunio, Komsomolskaja Pravda estis ĵurnalo disdonata en la tuta ŝtatego Sovetunio kaj la oficiala organo de la Centra Komitato de la Komsomolo, la junulara sekcio de la rega politika partio Komunista Partio de Sovetunio. Establite laŭ decido de la 13-a Kongreso de la bolŝevisma Rusia Komunista Partio, ĝi unue aperis la 24-an de majo 1925«Комсомольская правда» en la 'Granda Soveta Enciklopedio', 1969-1978 (ruslingve) en eldono de 31 000 ekzempleroj.

eta|220px|<center>Poŝtmarko pri la 50-jara jubileo de la gazeto en 1975Kiel la oficiala organo de la Komunista Unio de la Junularo, aŭ laŭ ruslingva akronimo Komsomolo, la junulara sekcio de la Komunista Partio de Sovetunio, ĝi celis verki artikolojn por la samaj 14- ĝis 28-jaruloj, kiuj konsistigis la membraron de Komsomolo. Komence ĝi aparte fokusiĝis pri populara scienco kaj aventuraj artikoloj, ĉiam instruante la valorojn de la komunisma partio. Ĝi publikigis verkojn de tiam popularaj verkistoj kiel Vladimir Majakovskij, Arkadij Gajdar, kaj Aleksandr Fadejev. Dum tiu periodo, ĝi estis dufoje premiita per la ordena insigno de la Ruĝa Standardo de Laboro (en 1950 kaj 1957), kaj ankaŭ estis ricevanto de la Ordeno de Lenin (en 1930), de la Ordeno de la Oktobra Revolucio (en 1975), kaj de la Ordeno de la Patriotisma Milito (en 1945).

 Lastatempa profilo 

Kiam Sovetunio komencis kolapsi, la 1-an de decembro 1990 la gazeto transformiĝis de komunisma porjunulara propagandilo al privata tutnacia ĉiutaga gazeto kun pli amuzocela enhavo. Dum la puĉoprovo de aŭgusto 1991, la gazeto estis malpermesita de la krizostata Ŝtata Komitato kaj ne eldoniĝis la 19-an kaj 20-an de aŭgusto - la unua fojo en ĝia historio kiam ĝi ne sukcesis aperi laŭ la eldonritmo. Tamen, la 21-an de aŭgusto la gazeto eldonis kompletan kronikon de la puĉo kiel historian dokumenton.

Komsomolskaja Pravda atingis sian plej altan eldonkvanton en 1990, kiam ĝi vendis preskaŭ 22 milionojn da ĉiutagaj ekzempleroj. En 2001 ĝi estis la naŭa plej vendata Eŭropa gazeto kun cirkulado de 785,000 ekzempleroj. En 2006 ĝi estis la pinte vendata gazeto en Rusio kun ĉiutaga cirkulado de inter 700.000 ĝis maksimume 3,1 milionoj da ekzempleroj. La eldonkvanto de marto 2008 estis 660 000 ekzempleroj. En 2015 la reta versio de la gazeto estis la plej vizitata ruslingva retejo pri politikaj novaĵoj. Daŭre do inter la amaskomunikiloj de Rusio la gazeto havas signifan rolon. Nuntempe, 200 gazetistoj laboras en la Moskva ĉefoficejo. Kiel la plejmulto de interregionaj gazetoj, ĝi perdis merkatoŝancon al regionaj kaj lokaj.

La semajna versio Komsomolskaja Prawda Tolstuschka havas multe pli grandan circuladon (3,1 milionoj) ol la taggazeto mem. Ĝi estas la dua plej vendata rusa semajnogazeto en Rusujo. Ekzistas kroma semajna gazeto por la moskva regiono, Komsomolskaja Prawda w Moskwe (cirkulado proksimume 140.000).

La gazeton posedas Media Partner, kiun posedas Grupo ESN (), energia entrepreno estrata de Grigory Berezkin, kiu havas fortajn ligojn kun Gazpromo. En decembro de 2000 la norvega komunika entrepreno A-Pressen aĉetis 25% plus unu akcio de la gazeto sed vendis siajn akciojn al ESN en 2007. Eldonas ĝin en malgranda formato Izdatelsky Dom Komsomolskaya Pravda (Eldonejo Komsomolskaya Pravda).

Intertempe ankaŭ ĝi, kiel aliaj "bulvardaj gazetoj" diverslandaj, foje klopodas altiri legantojn per provokaj tezoj de dubinda vereco: Tiel ekzemple en januaro 2015 en frontpaĝa artikolo de la gazeto sugestiĝis ke usonanoj enscenigis la islamisman atencon al ĵurnalistoj de la satira gazeto Charlie Hebdo en Parizo.

Ĉefredaktistoj
La ĉefredaktistoj de Komsomolskaya Pravda estas, retrokronologie:
 De 1997 - Vladimir Nikolajeviĉ Sungorkin
 1995-1997 - Vladimir Petroviĉ Simonov
 1988-1995 - Vladislav Aleksandroviĉ Fronin
 1981-1988 - 
 1978-1980 - Valerij Nikolajeviĉ Ganiĉev
 1973-1978 - Lev Konstantinoviĉ Korneŝov
 1965-1973 - Boris Dmitrijeviĉ Pankin
 1959-1965 - Jurij Petroviĉ Voronov
 1957-1959 - Aleksej Ivanoviĉ Aĝubej
 1950-1957 - Dmitrij Petroviĉ Gorjunov
 1948-1950 - Anatolij Blatin
 1941-1948 - Boris Sergejeviĉ Burkov
 1937-1938 - Nikolaj Aleksandroviĉ Miĥajlov
 1932-1937 - Vladimir Miĥajloviĉ Bubekin (1904-1937)
 1925-1928 - Taras Kostrov (Aleksandr Sergeyevich Martynovskiy)
1925 - Aleksandr Nikolaeviĉ Slepkov

Rimarkindaj gazetistoj
 Vsevolod Kukushkin, glacihokea sportverkisto 

Rilataj gazetoj

"Eŭropa" eldono (Komsomolskaya Pravda v Evrope), aparte celanta la Rusan diasporon en Germanujo kaj ruslingvajn turistojn sur la Kroata bordo de la Adriatiko, estas distribuata en kelkaj Eŭropuniaj landoj, dum speciala Baltregiona eldono ankaŭ estas havebla en Latvujo, Estonujo, kaj Finnujo.Komsomolskaya Pravda Baltiya

Pluraj similaj sed sendepende posedataj gazetoj estas en aliaj ŝtatoj de la Komunumo de Sendependaj Ŝtatoj (KSŜ) (ĉiuj en la rusa):
 retejo por 
 retejo por  
 retejo por 
 retejo por 
 retejo por 
 retejo por 

La belorusa versio de Komsomolskaja Pravda suferis cenzuron dum la manifestacioj en tiu lando en 2020 kaj 2021. La presejo apartenanta al la registaro, kun kiu la gazeto havis kontrakton, ne presis tri numerojn, pretekstante teknikajn problemojn, sed laŭ la nacia asocio de gazetistoj volante bloki informon pri la manifestacio kaj pri malrespektoj al homaj rajtoj. Gazetistoj, kiuj observis manifestacion, estis arestitaj kaj akuzitaj pri partoprenado en nerajtigita amasa evento. Alia gazetisto estis arestita ĉar li verkis artikolon pri homo, kiu pafmortigis oficiston de la belorusa Ŝtatsekureca Komitato.

 Referencoj 

Kategorio:Komsomolo
Kategorio:Sovetiaj gazetoj
Kategorio:Gazetoj de Rusio
Kategorio:Gazetoj en Moldavio
Kategorio:Ruslingvaj gazetoj
Kategorio:Komunismaj gazetoj
Kategorio:Gazpromo
Kategorio:Aperis en 1925